Level-Up!

*Hentet fra Trosopplæringsplanen i Søgne menighet*

**Omfang**

Antall samlinger / samvær: 1

Totalt antall timer: 4

Totalt antall timer samlet for målgrupper: 4

**Aldersgruppe**

18 og 19 åringer

**Ansvarlig**

Ungdomsdiakon

**Mål - Hva er formålet med tiltaket?**

La ungdommene dele sine tanker rundt temaet skam, tilgivelse og forsoning og la de få se hva Bibelen sier om emnet. Forberede ungdommen på hybeltilværelse ved å gi dem inspirasjon innen sunn og enkel mat, litt økonomi-tips og hjelpe dem med å gi strategier for å finne gode kristne studentmiljø.

**Kommentarer**

Dette er et opplegg som er utarbeidet i samarbeid med Damaris. Vi har brukt serien SKAM til å eksemplifisere tematikken. Vi har begynt med en kveld. Neste år vurderer vi å utvide til to samlinger.

**Tema/innhold: Livstolkning og livsmestring**

Vi ønsker å gi deltakerne verktøy og ideer til å mestre overgang fra ung til voksen så godt som mulig. Enten de blir studenter eller går rett ut i arbeidslivet, er denne omveltningen temmelig stor. Vi ønsker å gi dem tips til hvordan de kan best finne frem til nye kristne miljøer, gi dem tips til hvordan de kan klare seg best mulig med små budsjett, og hvordan de kan lage god, næringsrik og billig mat.

Vi ønsker også å hjelpe dem mestre usunn skam. Usunn skam går på selvbildet løs, og vi ønsker gi dem verktøy til å takle den ved å undervise om tilgivelse og forsoning i bibelsk perspektiv.

**Tema/innhold: Kirkens tro og tradisjon**

Vi ønsker å formidle kirkens tro og tradisjon gjennom å fokusere på temaet skam, tilgivelse og forsoning. Hos dagens ungdom har usunn skam blitt en alt for vanlig følelse, og har på mange måter erstattet skyldfølelse. Dette kan brukes som nøkkel til å forkynne evangeliet til en nyt generasjon.

**Tema/innhold: Kristen tro i praksis**

I løpet av seminaret bruker vi både bønn og bibellesing. Vi snakker også om hvor viktig det kan være or deltakerne å finne seg gode kristne miljøer i sin nye situasjon.

**Arbeidsmåter**

Tre stasjoner, tre grupper:

Stasjon 1: Skam, tilgivelse og forsoning: Undervisning ved å ta utdrag fra serien SKAM, pluss samtale.

Stasjon 2: Sunn og enkel mat: En kokk demonstrerer og underviser hvordan man kan lage enkle, sunne og billige retter. Ungdommene får prøve seg og smake. Vi skaffet en kjent kokk i miljøet, Trine Lohne, til å holde kurset. Hun gav også deltakerne et oppskriftshefte de kunne ta med seg hjem. Dette laget hun eksklusivt til kurset.

Stasjon 3: Student på nytt sted: Hvordan få et trygt og godt venne-nettverk. Hva finnes av kristent student-miljø? Vi får studenter som representerer Laget og KRIK til å fortelle hva som finnes av tilbud. De kan også fortelle viktigheten av å komme seg inn i et kristent fellesskap. De kan dele sine erfaringer, og dele tips om hvordan man kan ta kontakt med nye mennesker på et fremmed sted.

Neste år kan vi ha en gruppe til: Økonomi. Der kan vi få en økonom til å vise med konkreter, (slik som i luksusfellen, med magnet-tavle og penger), hvordan de kan sette opp et budsjett. Der kan ungdommene selv bli delaktige ved å flytte pengene konkret fra budsjett-post til budsjett-post.